Ha neuze, petra ober ? Dav kreskiñ ar feurioù tellañ ? Ledanaat an azez ? Zoken ma'z eer pelloc'h eget rummad an "ultra-binvidien" e weler penaos eo perc'hennet 46% eus ar glad gant 10% pinvidikañ ar boblañs. Ar re-mañ zo perc'henn war ur glad keitat a 755.406 €. An 10% paourañ, int, zo perc'henn war ur glad keitat a … 354 € (sifroù INSEE 2003), da lâret  eo ouzhpenn 2.000 gwezh nebeutoc'h ! Forzh peseurt tailh war ar glad zo un doare habaskaus da blaenaat un tammig an diforc'hioù sokial, tra ken. Evit mont pelloc'h e ranker cheñch penn d'ar vazh ha sevel ur gevredigezh diazezet war pennaennoù ar sokialouriezh hag adperc'hennadur an doareoù produiñ. N'eus diskoulm ebet evit pobl Vreizh er-maez eus ar wenodenn-mañ. Digor eo an hent evit an tu kleiz dizalc'hour war ar sujed-mañ, evel m'en ziskouez ar berzh a ra prezeg ar strolladoù dizalc'hour ha sokialour  all en Europa pa gomzont eus sujed an digevatalderioù. Da skouer : Scottish Socialist Party ("No cuts, Tax the rich!"), Eirigi ("1% own 34% of the wealth, Make them pay!".), h.a.